ming030890/wiki-yue-high-quality huggingface dataset:
油麻地戲院

油麻地戲院（粵拼：jau4 maa4 dei6*2 hei3 jyun2，英文：Yau Ma Tei Theatre）係香港市區唯一仍然存在嘅戰前戲院建築，位於香港九龍油麻地窩打老道6號，曾經係附近居民同碼頭工人嘅消閑好去處。喺1998年結束營業後，戲院同年列為二級歷史建築。2012年，油麻地戲院活化成為演藝場地，特別係為粵劇新秀同新進劇團提供演出、排練同培訓設施嘅場所。

歷史
油麻地戲院喺1930年落成，係市區僅存嘅戰前戲院。建築物具有嘅特徵元素包括正門入口兩邊門柱、中式鈄屋頂同埋具有裝飾藝術主義嘅正立面同山牆、支撐屋頂嘅鋼桁架同木檁條，同埋原有舞台嘅拱門同側牆。
1960年代係油麻地戲院嘅黃金時期，專門放映「邵氏」製作嘅電影，經常滿座，最後喺1980年加入「金公主院線」放映「新藝城」嘅電影。隨住時代變遷，日漸老舊嘅油麻地戲院未能夠同新式迷你電影院競爭，唯有進行大型翻新工程，全面提升銀幕、燈光、大堂、售票處等設施，但係生意仍然日漸式微。到咗1985年，「金公主院線」減產，油麻地戲曾為咗增加營業額，加入「日活院綫」（之後叫「巨人院線」）改為專門播放歐美同日本嘅鹹片，更首創一張戲飛可以全日任睇戲嘅「連環場」。油麻地戲院最後喺1998年7月31嘅正式結束營業，地政總署接收業權；同年12月，油麻地戲院獲得古物諮詢委員會評定為二級歷史建築物。
2007年香港政府決定將油麻地戲院活化，成為粵劇表演場地。油麻地戲院喺2012年空置多年之後重開，活化後嘅戲院有300個座位、兩個活動室，專為戲曲演出同相關活動，特別係為粵劇新秀同新晉劇團，提供演出場地。

支持粵劇發展
為咗保存、推廣同推動粵劇發展，政府喺2009年將油麻地戲院同紅磚屋兩幢已經評級嘅歷史建築改建成為一間專為戲曲演出同相關活動，特別係粵劇新秀同新進劇團提供演出、排練同培訓設施嘅全港性演藝場地，喺2012年7月17日正式啓用，為市民提供服務。油麻地戲院並引入署方現行嘅「場地伙伴計劃」，畀業界參與將呢個場地發展成培育粵劇接班人嘅搖籃。
油麻地站

油麻地站（粵拼：jau4 maa4 dei2 zaam6（「地」讀「dei2」）；英文：Yau Ma Tei Station）係港鐵觀塘綫同埋荃灣綫其中一個車站，位於香港九龍油尖旺區油麻地，1979年12月22號啟用，1982年4月26號至2016年10月23號凌晨係觀塘綫總站。

車站結構
油麻地站係一個地底車站，係荃灣綫同觀塘綫嘅車站。車站總共有三層，L1層係大堂，L2層係荃灣綫往荃灣方向同埋荃灣綫去中環方向。L3層係觀塘綫往調景嶺方向同埋觀塘綫去黃埔方向。

利用狀況
部份乘坐荃灣綫往荃灣方向列車嘅乘客轉觀塘綫，為避開旺角站繁忙轉車月台人潮同埋有位坐，都會選擇喺本站落下層轉乘啱啱清客嘅觀塘綫列車，而唔會喺旺角站進行跨月台轉乘，因此油麻地站同樣有唔少乘客用嚟轉觀塘綫。另外，觀塘綫去調景嶺方向列車嘅乘客可以轉荃灣綫列車往中環方向。
另外，由於本站唔係主要購物及商業區，除上下班及上下課繁忙時間外，出入閘人流只屬一般，因此成為彌敦道沿線5個港鐵車站最少出入閘人流嘅一個。

車站歷史
油麻地站L3層月台
本站開幕初期嘅英文名係「Waterloo」，嚟自所處位置窩打老道，同鄰近車站佐敦站、旺角站（當初叫Argyle）、太子站一樣，都用咗附近街名做站名。而窩打老道嘅「Waterloo」，係紀念英國打贏法國窩打老戰役。呢個站為咗配合「Waterloo」個名，月台紙皮石有法國國旗嘅紅白藍三色圖案。
1985年5月31號油麻地站嘅英文名改用拼音「Yau Ma Tei」。喺2000年代初，油麻地站畀人發現大堂和月台多處牆身嘅紙皮石出現多道裂縫，相信係由於車站呈現老化現象，於是喺2003年開始進行翻新工程。而原本喺月台支柱上，代表法國國旗嘅紅白藍三色間條呢一個特色亦喺2005年重鋪工程完成後消失。
油麻地站少女跳軌傳說

油麻地站少女跳軌傳說，係指1981年一名少年喺香港地鐵油麻地站跳落路軌，好多人當時以為搞出人命，但點知停車後完全無意外迹象，好多人誤以為係「集體撞邪」嘅事件，但後來傳媒人馮睎乾喺2019年3月，喺自己專欄寫文提及嘅時候，就收到讀者聯絡，話當年真係有人墮軌，但後來自己從月台離開咗。

事件經過
喺1981年11月10號（一說法係11月11號）下晝1點半，一列由中環開去觀塘嘅地鐵駛入油麻地站嘅時候，車長突然見到一名着校服嘅女學生跳落路軌，當時等車嘅乘客目擊情況大叫司機停車。司機即時拉剎車掣，但列車仍然滑行，好多人都覺得個女學生應該被捲入車底，之後警察同消防到場拯救，地鐵亦暫停佐敦至旺角站嘅服務。但搜索咗一粒鐘，路軌完全搵唔到血跡、屍體或者其他意外迹象，就連吊起列車後都無發現。
之後事件被列作誤報。地鐵發言人話，涉事車長健康良好，精神狀況無問題。

鬧鬼傳言
由於當時車長同乘客都有目擊，有人就以為係墮軌者係靈體，令車長同乘客「集體撞邪」，亦有說法指女學生只係看到一個同自己一樣嘅人墮軌，之後嚇到仆番屋企，幾日後因病身亡，形容係「死亡預告」。

關於傳言真確性
傳媒人馮睎乾喺2019年3月，喺自己專欄寫文提及事件，並且喺Facebook分享文章，之後有兩名表示認識女事主嘅人話，事主無死，當年生完BB後懷疑患上躁鬱症，身穿白衣墮軌，但匿埋到路軌中間而無被車過，之後返回月台離開。佢之後信咗基督教，到2019年都重喺度，生活平凡安穩。
樓蘭

樓蘭係中國西部嘅古國，位置喺新疆羅布泊西北，喺公元前2世紀之前已經存在。前77年，西漢使者傅介子刺殺樓蘭王安歸，改立佢細佬尉屠耆做國王，改國號鄯善。
樓盤

樓盤係地產市場嘅貨物，可能係期貨叫做樓花，又可能係現樓，包括住宅、鋪頭、廠房、車位、丁屋、地皮咁，睇樓即場可以睇到嘅，唔係示範單位。
樓盤嘅賣家係業主，買家就有好多種。而樓盤中間人叫做地產代理，又叫地產經紀，負責帶客人去睇樓，至於樓盤資料包括建築面積平方米、景觀、層數、地點、價錢、房間數目、會所設施，甚至實用率咁，經紀會講，唔可以盡信。嚮法治社會，所有樓盤資料以合約內容做根據。
樓花

樓花（香港以外叫預售屋）係指未起好但開始賣嘅樓。響香港，只要個地產項目重未有政府批嘅入伙紙，就算係樓花喇。
樓花呢個安排對地產發展商最有利，因為收完錢先起就唔會太影響佢個現金流。不過對物業買家就有幾高投資風險，買咗嘅樓分分鐘最後會變成縮水樓甚至爛尾樓。
樓蘭姑娘

《樓蘭姑娘》係由楊海潮同付林填詞，付林作曲，俞靜演唱。
樓玄

樓玄，字承先，係東吳政治人，沛郡蘄（而家安徽宿州）人，因為直諫孫皓，被貶到廣州。
樓蘭美女

樓蘭美女（英文：Beauty of Loulan）係1980年4月1號新疆嘅新疆維吾爾自治區社會科學院考古學硏究所硏究員穆舜英外喺新疆羅布泊西北部新疆若羌縣鐵板河墓地掘到嘅一個女性乾屍。佢係公元前1880~1800年間生存嘅白人系女子，死後佢嘅乾屍係黑色化。推測有40-48歲命，身長150～152cm，生前身高約155.8cm，重10.7公斤，O型血。佢着住羊皮、牛皮衫，裹床單同埋皮靴。佢屬於古歐羅巴人種之一。
樓茜妮

樓茜妮（Teresa Lou，1977年11月3號—）係前香港亞洲電視女藝員，1999年亞洲小姐競選冠軍兼最上鏡小姐。
照相寫實主義

照相寫實主義（photorealism）係起源於 1960 年代嘅紐約市嘅一場藝術運動，追求一幅畫要畫到好似相噉。
照肺

照肺，學術上叫胸腔X光或者胸部X光，係胸嘅位置照X光嘅檢查，皆因主要睇到肺部嘅情況，所以叫「照肺」。呢種係比較常見嘅照X光檢查。

文化
話畀人「照肺」，即係畀人鬧，一般係老細鬧佢啲員工。
照騙

照騙係一個網絡用語，意思係指喺網上用相片去欺騙人。簡單嚟講，就係你見到張相，可能係一個好睇嘅人，令你好興奮，但係見到真人之後，卻發現完全唔啱相，原來係第二個人或者係修圖修到過晒火，呢啲係網絡詐騙嘅一種，就叫做「照騙」。
除咗人嘅樣貌之外，有時一啲產品或者樓盤睇相好靚，但係實物或者去到現場睇，就發現完全係另一回事，亦會被形容為「照騙」。
喺台灣，有啲媒體亦會將一啲騙徒，嘗試呃人拍私密照片再作威脅嘅行為，稱為照騙。呢啲行為亦已經被衛生福利部關注。
煨番薯

煨番薯係用煨嘅方式去整熱嘅番薯，多數喺冬天由街邊小食檔攤賣畀人客食，食嗰陣因為會用手揸住，所以對手都會覺得暖。不過食得多煨番薯好容易放屁。
煩悶因素

煩悶因素（annoyance factor）係市場學上嘅一個概念，指用嚟量度消費者對一個廣告有幾「煩悶」嘅變數，可以用嚟估計使唔使減少啲廣告嘅數量。煩悶因素有好多方法可以估計。
照母

照母（粵拼：ziu3 mou5；中古漢語拼音：cjeuh）係中古漢語聲母，係中古晚期嘅聲母，屬齒音嘅正齒音，係全清聲母。佢屬於三十六字母之一。佢嘅形成由兩部分組成，二等韻部分稱爲照二，來自莊母，三等韻部分稱爲照三，來自章母。
喺音韻上，照母同精母、知母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，照母同精母、知母發音一樣。對於梧州話呢種分平捲脷嘅粵語，照母係捲脷音（發成舌葉或者舌面音），同精母（脷尖音）唔同。喺普通話照母基本上係捲脷音，同精母嘅平脷音唔同。
照燒

照燒，係種日本式煮食方式，用味醂、日式豉油同食糖溝成照燒醬，加落肉食（最常見係雞肉）度再燒烤。
照鏡環山

照鏡環山（Chiu Keng Wan Shan），係香港嘅山，海拔高247米，喺西貢區調景嶺。
煩橙頭

煩橙頭（Annoying Orange），係一個響YouTube入面，一個叫「daneboe」嘅作者Dane Boedigheimer響2009年4月開始創作嘅短片系列。一開始響「GagFilms」發表，直至第二年一月，Dane Boedigheimer為系列中嘅主角橙起咗「佢」自己嘅Youtube網頁。嗰年四月，呢個系列成為咗網上最受歡迎嘅短片系列之一。

故事
主角係一個有人樣冇鼻哥嘅橙（其實就係Dane Boedigheimer自己）響廚房入面（有時會有外景）煩住晒其他有人樣嘅嘢，同埋同「佢哋」講爛Gag，通常同橙講嘢嘅配角都冇好下場（通常俾刀劈死）。而大多數配角都是來自博客或者網上名人。
照鏡潭

照鏡潭，原叫灶頸潭，喺香港新界大埔區嘅船灣郊野公園。景點包括「照鏡潭瀑布」同「照鏡潭」，瀑布高達35米，水花四濺，令到觀光客有極端清涼嘅感覺。沿住水潭邊，有幾嚿巨石可以仰臥，感受吓天然嘅景觀。水潭有兩層：頂層由水潭頂部穿過圓窿流下河水而形成，窿高約3米，河水由頂層流去下層，下層嘅水潭叫做「譅龍潭」，被譽為香港最壯觀嘅瀑布，吸引唔少觀光客去影相。

公共交通
巴士
喺港鐵大埔墟站搭九龍巴士75K線到大美督，再行大概40分鐘。
喺港鐵大埔墟站搭九龍巴士275R線直達（只限星期日同公眾假期）。
小巴
喺港鐵大埔墟站搭綠色專線小巴20R線。
喺港鐵大埔墟站搭綠色專線小巴20C線到大美督，再行大概40分鐘。
海瑞罷官

《海瑞罷官》係1959年4月毛澤東號召要學習海瑞「直言敢諫」嘅精神，於是嗰陣嘅北京市副市長吳晗就寫咗呢篇文，喺1960年底寫好發表。
《海瑞罷官》係講明朝大臣海瑞因為上書批評嗰陣個皇帝明世宗而搞到俾人罷官坐監。
吳晗之後又相繼寫咗《論海瑞》、《海瑞罷官》呢啲文章同劇本。
1965年11月10號，上海《文匯報》發表咗篇姚文元嘅《評新編歷史劇〈海瑞罷官〉》，抨擊《海瑞罷官》係「大毒草」，又話佢影射「彭德懷事件」，事情發展到最後，重引發「文化大革命」。
海皇路

海皇路（英文：Hoi Wong Road），係香港新界屯門區南部一條馬路，北面嗰邊連住皇珠路，南面嗰邊連住湖山路。
海珠路遊樂場

海珠路遊樂場，香港公園之一，遊樂場之一，喺屯門海珠路，近屯門鄉事會路，英文叫Hoi Chu Road Playground。行政上歸屯門區。設施有籃球場。
海瑞

海瑞（1514年1月23號—1587年11月13號），字汝賢，號剛峰，係大明出名嘅清官，佢同奸臣嚴嵩鬥爭、以真當假、勸諫明世宗嘅事跡而出名。佢本身係瓊州（海南海口）人。死後謚號忠介，世稱海忠介、海青天。
海登咸

海登咸（德文：Heidenheim an der Brenz）係德國巴登－烏騰堡一座城，人口5萬。
海登咸足球會

海登咸足球會（德文：1. FC Heidenheim）係德國海登咸一間職業足球球會，依家踢緊德國甲組足球聯賽‎。
海皇路花園

海皇路花園，香港公園之一，遊樂場之一，喺屯門海皇路，屯門泳池側，英文叫Hoi Wong Road Garden。行政上歸屯門區。設施有公園。以及寵物遊樂設施、狗糞收集箱、寵物廁所、洗手設備同埋草坪寵物活動區。公園全日開放。
狀態效果

狀態效果（粵拼：zong6 taai3 haau6 gwo2；英文：status effect）係常見於（但唔衹限於）電子 RPG 嘅一種遊戲機制，指一個角色暫時或者永久噉進入某種狀態。
狀態效果可以係由異能引致嘅，例子有 RPG 或者隊制射擊遊戲當中「暫時提升隊友攻擊力」嘅異能；又有啲角色可以齋靠普通嘅攻擊就令敵人進入狀態效果，例如好多 RPG 裏面，有啲敵人喺美學設計上係一啲有毒嘅怪獸（例：蠍子），玩家角色淨係俾佢哋攻擊揩到經已會中毒；喺好多遊戲入面，當一個角色陷入咗負面嘅狀態，佢可以搵某啲特定嘅道具或者異能嚟清除個狀態，又有啲負面狀態係曉隨時間自己甩返落嚟嘅。

常見狀態
常見嘅狀態效果有以下呢啲：
增益（status buff，簡稱 buff）：能力值暫時提升，直至效果或者戰鬥結束。
減益（debuff）：能力值暫時下降，直至效果或者戰鬥結束。
緩慢（slow）：角色速度下降，直至效果或者戰鬥結束。
敏捷（haste）：角色速度提升，直至效果或者戰鬥結束。
中毒（poisoning）：一個中咗毒嘅角色會慢慢噉失去生命值，緩慢但持續噉步向死亡；多數有中毒機制嘅遊戲都會一係會包括用咗可以解毒嘅道具，一係個中毒狀態會隨時間自己甩落嚟。
瞓覺（sleep）：個角色會停咗喺度郁唔到同採取唔到任何行動；喺多數遊戲當中，瞓覺狀態會喺若干時間之後甩落嚟，而個角色如果喺瞓覺途中俾敵人打中，會即刻醒返。
混亂（confusion）：個角色嘅攻擊會變隨機，可能個玩家要佢去打敵人，佢會隨機噉揀打敵人、打自己、或者打隊友。
致盲（blind）：個角色嘅攻擊命中率會急跌；如果係（由玩家直接操控角色嘅）動作遊戲，玩家可能會喺自己角色盲咗嗰段期間成個遊戲畫面黑嗮。
沉默（mute / silence）：常見於以奇幻為題材嘅遊戲；個角色暫時唔能夠使用魔法異能。
發癲（rage / berserk）：個角色暫時唔受控制，仲會亂噉攻擊。
石化（stone / petrify）：個角色完全郁唔到同採取唔到任何行動；同瞓覺有啲似，分別在於石化通常係永久嘅，要隊友用某啲道具或者異能嚟拎走個狀態先得。
詛咒（curse）：一個籠統嘅狀態效果，其效果視乎遊戲而定；詛咒嘅可能效果包括咗搞到個角色用唔到異能、攞唔到經驗值、以至無法回復生命值等等。
無敵（invincible）：衹要呢個效果持續，個角色唔會受到任何傷害或者有害嘅狀態效果影響；喺多數包括無敵狀態嘅遊戲當中，無敵效果一係衹係暫時性，一係就好難得到、而且戰鬥結束之後會消失；例子有多隻超級瑪利奧系列嘅遊戲－主角瑪利奧喺食咗一粒無敵星之後，會暫時進入無敵狀態一陣。另一方面，亦都有啲遊戲會用無敵狀態嚟避免過度挫折，例如喺好多高卡車賽車遊戲當中，當有個玩家唔小心飛咗出賽道外，個遊戲程式會將佢移返去賽道上面同埋俾佢有兩三秒嘅無敵狀態－防止佢一上返賽道就即刻俾對手用道具打中（噉樣會嚴重令個玩家感到受挫）。
狀語

狀語（粵音：zong6 jyu5；英文：adverbial）係泛指一啲用嚟修飾、限制、說明其他字詞（中心語）嘅字詞、短語或者從句。例如：動詞短語飛快噉跑嘅狀語係飛快噉（描述緊跑），而形容詞短語真係正嘅狀語係真係。
狀態變數

一個狀態變數（英文：state variable）係指一個描述個動態系統嘅其中一個特性嘅變數。例如描述天氣嘅變化嗰陣，一個可能嘅狀態變數就係溫度。
狀王之王

《狀王之王》（英文：Justice Sung Begins）係香港無綫電視製作嘅清裝電視劇，由王浩信、姚子羚、金剛、王子涵、陳楨怡、林子聰、張達明主演，監製張達明。故仔用狀師宋世傑做主題。
狀態函數

狀態函數（英文：state function）係熱力學上會講到嘅一種函數，會講明若干個「數值由個系統嘅狀態話事」嘅變數之間嘅啦掕。
狀態圖

有兩個狀態（開咗同閂咗）嘅狀態圖；描述一道門。
狀態圖（state diagram）係電腦科學上一種用嚟描述系統嘅圖。一幅狀態圖會講明個系統有邊啲可能狀態，同埋狀態之間會點樣變化。
狀態方程式

喺熱力學上，一條狀態方程式（英文：equation of state）係指一條將啲狀態變數（描述一個動態系統嘅變數，喺熱力學上常用嘅有壓力同溫度呀噉）之間嘅關係表達出嚟嘅方程式。
狀態轉移表

狀態轉移表（state-transition table）係電腦科學等領域上會用嘅一種表，展示一部有限狀態機喺每一步運算會行去乜嘢狀態。
消亡語

消亡語，又叫絕跡語言、滅絕語言，係語言嘅一種分類，指嗰隻語言已經完全無人用，例子包括古埃及文、女真文。
涇河

涇河，又叫涇水，係中國黃河渭河嘅一條支流，起源自寧夏涇源，喺陝西西安流入渭河，長455公里。
涅里格利沙爾

涅里格利沙爾（？—前556年）係新巴比倫王國國王，前560年到前556年在位。
涇源

涇源係中國寧夏固原一個縣，總面積1129平方公里，人口10萬。
涇陽

涇陽係中國陝西咸陽一個縣，總面積792平方公里，人口49萬。
涅槃樂隊

涅槃樂隊（Nirvana）係美國搖滾樂樂隊，1987年到1994年活躍。
涇縣

涇縣係中國安徽宣城一個縣，總面積2059平方公里，人口36萬。
比干

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。比干私人明細全名子干父子托
比干（？—？）係紂嘅阿叔、文丁托個仔，商嘅丞相。
小說封神榜入面，紂王要佢將七竅玲瓏心挖出來。
比屬剛果

比屬剛果係比利時喺非洲中部嘅殖民地，1908年接管剛果自由邦而建立，1960年獨立做剛果民主共和國。
比帕莎巴蘇

比帕莎巴蘇（Bipasha Basu，1979年1月7號—）係印度女演員。皆因佢健身好掂，所以畀華文傳媒叫做「印度鄭多燕」。
比得包

比得包（英文：Pita），又叫彼得包，係隻中東、地中海、巴爾幹半島、土耳其流行嘅包，似一個扁身嘅袋，入面放餡就食得。
比得諾茲

約翰尼斯比得諾茲（英文：Johannes Bednorz，1950年5月16號—）係德國物理學家，1987年同繆勒攞到諾貝爾物理學獎。
比德

比德係一個諾森布里亞詩人、翻譯、神學家、作家、史學家。
淺見麗奈

淺見麗奈 ，係日本嘅一個女演員。

拍過嘅作品一覽
呢個表唔完整，歡迎加料。
淺野哲也

淺野哲也（1967年2月23號—）係日本足球員，司職中場，曾經喺1991～1994年間爲日本足球代表隊出場8次，入咗1球。
淺野溫子

淺野溫子 ，係日本嘅一個女演員。

拍過嘅作品一覽
呢個表唔完整，歡迎加料。
あぶない刑事シリーズ
天と地と（1990年、東映、角川春樹事務所） - 乃美
赤んぼ少女（2008年）
みをつくし料理帖 (2020年)
淺野琉璃

淺野琉璃，係日本嘅一個女藝人同埋配音員。
淺田葉子

淺田葉子'，係日本嘅一個女藝人同埋配音員。
淺草站

淺草站（日文：浅草駅／あさくさえき Asakusa eki */?）係喺日本東京都台東區，屬於東京地下鐵、東武鐵道、都營地下鐵）嘅火車站，喺昭和2年（1927年）12月30號開始用。
淺野忠信

淺野忠信（1973年11月27號—），原名佐藤忠信，係日本男演員，1990年出道，出名演出包括荷里活電影《雷神奇俠》系列同日本電影《殺手阿一》 。
淺野拓磨

淺野拓磨（日文：浅野拓磨，1994年11月10號—）係日本足球員，司職前鋒，日本足球代表隊成員。
淺野真澄

淺野真澄，係日本嘅一個女藝人同埋配音員。
淺野薫

淺野薫（1973年5月19號—）係日本足球員，司職後衞，效力過大阪飛腳。
爛番茄

爛番茄（英文：Rotten Tomatoes）係美國一個電影同電視劇嘅評論網站，1998年開張。
呢篇爛番茄係關於網站嘅楔位文章，重未寫完嘅。麻煩你幫手充實佢。
爛賭夫鬥爛賭妻

《爛賭夫鬥爛賭妻》（英文：Mr. & Mrs. Gambler）係2012年上映嘅愛情喜劇港產片，由王晶編導同監製，杜汶澤、薛凱琪、朱咪咪同羅家英等主演。呢套電影以賭術及愛情價值觀作為電影題材。

劇情大綱
舒奇（杜汶澤飾）同香香（薛凱琪飾）兩個人極度爛賭，任何時間都會賭癮發作。兩人本來唔相識，但喺澳門同時因為欠咗貴利賭債而畀高利貸集團軟禁埋一齊；期間更互生情愫，志趣相投嘅佢哋返港後決定結婚。

續集
繼《爛賭夫鬥爛賭妻》之後，另外由王晶擔任執導而拍攝製作嘅一部續集電影《爛滾夫鬥爛滾妻》（英文：Mr. & Mrs. Player），由杜汶澤同周秀娜擔任主演。2013年9月26號，呢齣戲响香港上畫。
爛樹排

爛樹排（英文：Lan Shue Pai）係香港新界北區嘅一個島，喺吉澳海，島上面冇人住。
爛泥灣

爛泥灣（Lan Nai Wan）係香港西貢區一海灣，喺西貢半島東岸，經已沉咗入萬宜水庫。
爛泥獸

爛泥獸係日本電視遊戲寵物小精靈系列入面嘅其中一隻小精靈，編號089。佢係由爛泥怪進化成嘅。
爛賭

爛賭（粵拼：laan6 dou2），學術上又叫病態賭博（beng6 taai3 dou2 bok3），係種心理病，患者會賭錢賭上癮，想停都停唔到，分分鐘輸到傾家蕩產。

治療
有研究指，抗抑鬱藥能夠有效噉減緩爛賭嘅行為。
爛泥怪

爛泥怪係日本電視遊戲寵物小精靈系列入面嘅其中一隻小精靈，編號088。身體顏色主要係紫色。
爛滾夫鬥爛滾妻

《爛滾夫鬥爛滾妻》（英文：Mr. and Mrs. Player）係2013年上畫嘅香港電影，由杜汶澤、周秀娜主演，王晶執導。
套戲個名同《爛賭夫鬥爛賭妻》似，但共通點只係兩套戲都由杜汶澤做男主角同王晶執導，而劇情就無任何關係。
深度信念網絡

深度信念網絡（英文：deep belief network）係一種深度神經網絡。
深川友貴

深川友貴（1972年7月24號—）係日本足球員，司職前鋒，效力過大阪櫻花，札幌岡薩多，及水戶蜀葵。
深山靜夫

深山靜夫（粵拼：sam1 saan1 zing6 fu1；日文：深山 静夫(Miyama Shizuo)；？—？）係前大日本帝國足球員，司職後衞，曾經喺1923年爲日本隊出場2次，重參加過1923年遠東運動會。
深川站

深川站（日文：深川駅／ふかがわえき Fukagawa eki */?）係個喺日本北海道深川市一條、隸屬於北海道旅客鐵道（JR北海道）嘅鐵路車站。深川站係北海道主力幹線函館本線沿線嘅大站之一，所在地深川市嘅主站，都係轉乘地方支線留萌本線嘅分岔點。

車站構造
站務上，深川站係淨係得一個站務員嘅配置車站（社員配置駅），設置有綠窗口（みどりの窓口），同埋自動售票機、自動補票機等等嘅設施。
喺月台配置方面，深川站有三座月台，同埋四條搭車線。其中編號六號嘅搭車線除咗係行駛係留萌線上嘅觀光蒸汽列車SL鈴蘭號（SLすずらん号）嘅停靠月台之外，都係過去深名線（經已廢線）所用嘅月台。

史
1898年7月16號 - 以北海道官設鐵道上川線嘅沿線車站之姿啟用。
1905年4月1號 - 移交俾官設鐵道（都係日本國鐵嘅前身）管轄。
1924年10月2號 - 雨龍線（都係後尾嘅深名線）通車。
1930年12月1日 - 留萠本線（都係後尾嘅留萌本線）通車。
1987年4月1日 - 日本國鐵分割民營化，深川車站嘅營運由JR北海道承繼。
1995年9月4日 - 深名線（深川至名寄）廢線，原路線沿線嘅交通服務俾長途巴士取代咗。

附近車站
北海道旅客鐵道（JR北海道）
特急「神威」、「丁香」、「鄂霍茨克號」、「宗谷」停靠站
■函館本線
妹背牛（A23）－深川（A24）－納內（A25）
■留萌本線
（⭐）（函館本線） → 深川（A24）－（※）北一已－石狩沼田
（※）下行4921D通過北一已、秩父別同埋北秩父別。
（⭐）下行4929D喺旭川站出發、旭川站－呢個站之間途經函館本線運行。
深層網絡

深層網絡，簡稱深網（英文：deep web），係種隱藏網，指唔可以畀標準網上搜尋引擎例如 Google 搵到嘅互聯網內容。同深網相反嘅術語係任何人都可以存取嘅表網（英文：surface web）同明網（英文：clearnet）。
深網嘅大部分同樣係用標準嘅 HTTP，搜尋引擎睇唔到內容可能只係因為要入密碼、要打字搵嘢先出資料等等，所以其實包括咗好多成日見嘅用途，例如線上電郵服務、網上銀行等等，甚至可以話大部分嘅學術論文、專業資訊等等都係喺深網入面。
深度優先搜尋

深度優先搜尋（英文：depth-first search，DFS）係一類用嚟搜尋樹狀圖等數據結構嘅演算法。呢類演算法會由一個層次嘅其中一個節點做起始，睇勻嗮由嗰個節點分叉嘅節點之後，先至再做回溯法。相對於幅度優先搜尋。
深川芹亞

深川芹亞，係日本嘅一個女藝人同埋配音員。
深川麻衣

深川麻衣 ，係日本嘅一個女演員。

拍過嘅作品一覽
呢個表唔完整，歡迎加料。
灣仔運動場

灣仔運動場（英文：Wan Chai Sports Ground）係香港一個室外運動場，1978年起好，喺灣仔杜老誌道20號。
灣景中心

灣景中心大廈（英文：Causeway Centre）係香港香港島灣仔北一個私人住宅屋苑，喺灣仔北行人平台上面，由怡華置業有限公司、益新置業有限公司同埋益大發展有限公司合作發展，由周星樾建築師事務所設計，建利建築公司承建，喺1979年5月入伙。建築物有A、B、C共三幢，其中A座早喺入伙前已經被華潤集團成幢買落嚟，每幢樓高42層，隔火同埋機電層位於23-24樓之間，一層8伙，物業管理係華潤集團嘅子公司。
灣景中心大廈位於灣仔區主要商業區，鄰近全部都係甲級商業寫字樓，而且鄰近維多利亞港，全部都係地標。灣景中心大廈上層全部係約400至500平方呎嘅小型單位，平均呎價比起同區其他住宅為高，當中以最近海傍嘅A座（木棉花公寓）更係一直無一戶住客轉售過，所以灣景中心大廈可以話係小型家庭嘅「豪宅」。
灣仔道

灣仔道（英文：Wanchai Road）係香港灣仔一條馬路，由堅拿道西開始，去到皇后大道東。
灣仔長者健康中心

灣仔長者健康中心，香港長者健康中心之一，為老人而設，防治疾病，促進健康，喺灣仔軒尼詩道修頓中心入便，英文叫Wan Chai Elderly Health Centre。行政上歸灣仔區。開禮拜一到五，公眾假期唔開。歸衞生署管。
灣區捷運

灣區捷運（Bay Area Rapid Transit）係美國三藩市灣區嘅鐵路系統，有5條線，長167公里，設44個站。
灣區之光

灣區之光總高度有128公尺，輪徑有113.3公尺；佢設有28個大型轎廂，每個轎廂內嘅淨面積有16.8平方公尺，一次可以承載25位乘客，乘客可以從高空睇到前海灣同珠江口伶仃洋嘅景色。

地鐵
搭地鐵5號線到臨海站落車出閘，再由B2出口上地面之後行過去。

自己揸車
揸車到寶華南路並駛入歡樂港灣地下停車場，泊車之後行過去。
略陽

略陽係中國陝西漢中一個縣，總面積2831平方公里，人口20萬。
番梘

番梘係日常清潔用嘅產品，喺好多地方都買到。通常係一嚿嚿嘅。
差唔多所有種類嘅番梘都係含有硫酸鹽嘅化合物。當人沖涼或者洗嘢嗰陣，番梘嘅份子會同啲水結合，而份子嘅另一頭會黐住油性嘅物質，減低污漬同油黐住皮膚或者衣物纖維嘅能力，咁樣個身同啲衫褲就會洗乾淨嘞。

成份
番梘主要嘅成份都係硬脂酸鈉。如果加埋香料同染料，就會做成有色又有香味嘅香梘；如果加啲藥（好似硼酸或石炭酸），就變成藥梘喇。
番山

番山係喺秦朝同漢朝嗰陣，廣州市入面嘅其中一座山仔。而呢座山仔就係響家陣文德路嘅中山圖書館舊址嘅北邊、「九思亭」嘅附近，中山四路嘅南邊。喺明朝嗰陣嘅羊城八景入面講到嘅「番山雲氣」就係喺呢度。不過唔講你唔知，一話就嚇餐懵。因為番山呢座9——12米高嘅山仔喺長時間入面，都被好多間建築包圍嗮，搞到啲人根本就睇唔到出嚟。後嚟經過咗裝修到咗2011年，呢座山仔已經出咗嚟。

點解座山會俾人剷咗？
呢座山雖然話喺秦朝同漢朝嗰陣係比較高嘅，但係到咗唐朝滅亡，五代十國開始嗰年（公元907年），有位嗌「劉壟」嘅南漢皇帝就為咗將個廣州城整大佢，結果將呢座山剷咗。

所謂「九思亭」
而所謂嘅「九思亭」（後嚟改咗幾次名，嗌過「龜崗亭」、「番山亭」呢啲咁嘅名嘅），就係響依家嘅孫中山文獻館後面座山仔上面，而呢座亭就係喺南宋時期嘅乾道三年（1167年）嗰陣起嘅。而呢座亭到依家為止都重響度。
番廣客運

番廣客運（粵拼：pun1 gwong2 haak3 wan6）係中國廣東廣州嘅巴士公司，2004年6月8號成立，總部喺番禺區橋興大道16～18號。而家係廣州市二汽巴士嘅子公司。

史
2004年6月8號，廣州市二汽巴士、番禺創大汽車同番禺石幣運輸等11間運輸公司聯合出錢，搞咗間巴士公司。目的係解決廣州往返番禺嗰4部巴士搞大改造，變成9部巴士路線，初期嗌過番廣公共汽車。2006年，由於新世界發展集團屬下嘅第一巴士喺廣州開搞巴士業務，佢同二汽巴士傾合作而將巴士投放到往返番禺到廣州其他地區啲巴士業務，隨後公司改名做廣州新世界第一巴士，但無耐又改名做廣州新世界巴士。雖然2008年底俾廣州二汽出咗5000幾萬人民幣收購咗新世界巴士，但站牌重用緊「番廣」嘅名。隨後喺2009年5月，巴士公司改名做番廣客運。
番木瓜科

番木瓜科（粵拼：faan1 muk6 gwaa1 fo1，學名：Caricaceae）係雙子葉植物綱白花菜目嘅一個科。
番梘箱

番梘箱係英美文化入面，用嚟企上去做即興演講嘅講臺，演講內容多數同政治有關。英國倫敦海德公園就有一個位置專門畀人做番梘箱演講。
番木鱉鹼

番木鱉鹼（Strychnine）係一種有高度毒性、無色、苦味嘅化合物。成日俾人攞嚟做殺蟲劑。
番梘泡

番梘泡（粵拼：faan1 gaan2 pou5；英文：soap bubble）係一浸好薄帶有番梘嘅水包住咗空氣。
番梘盒

番梘盒係洗手間嘅設備，入面裝住番梘，畀人洗手嗰陣用。番梘盒亦可以裝喺沖涼房，畀人沖涼嗰陣用。
父母管理訓練

父母管理訓練（parent management training，PMT）係一種心理治療做法，旨在教父母用正強化嘅方法嚟引導細路做出正確嘅行為。
父系社會

父系社會係跟父系（老豆嗰邊）計世系、血統同繼承財產嘅氏族制度。
父權

父權（Patriarchy），係種社會系統，由男人擁有比較高嘅優勢等級，亦即係主要由男人控制成個社會。由古代到現代，大多數嘅社會基本上都係父權制，只係程度上嘅分別。
父親的草原母親的河

《父親的草原母親的河》係由席慕蓉填詞，烏蘭托嘎作曲，德德瑪演唱。
父親寫的散文詩

《父親寫的散文詩》係由董玉方填詞，許飛作曲同演唱。呢隻歌第一次唱係由許飛喺四川衛視《詩歌之王》第四期節目以原創作品形式演唱。

簡介
隻歌嘅歌詞有一度地方原本係「兒子」，後尾許飛改做「女兒」，因為咁樣佢可以以女性嘅角度嚟表達呢隻歌。填詞人董玉方係跟住自己老豆嘅日記嚟寫呢隻歌，皆因佢老豆喺2011年開始患上腦梗，要用好多時間嚟照顧佢。
獵德大橋

獵德大橋係中國廣州天河區一座橋，橫跨珠江兩岸。佢重係家陣新光快速路嘅其中一部分。

連接位置
北邊從天河區珠江新城入面嘅獵德大道開始，跨過珠江，南到海珠區閱江西路口同埋新光快速路連埋一齊。

長度
橋全長480米，闊22米，雙向六車道。兩邊嘅人行道同埋非機動車道挾埋有3——5米闊。

落成時間
2006年開始喐手，2009年7月30號落成通車。
獴科

獴科（學名 Herpestidae）係哺乳綱食肉目嘅一科，包括各種獴。最新嘅分類方法只包括獴亞科一個亞科。
好多人都以為佢係松鼠之類嘅動物，但分類上獴同果子狸有啲親緣關係。廸士尼電影《獅子王》（Lion King）裏面，家喻戶曉嘅「丁滿」，其實就係獴嘅一種［狐獴（貓鼬）Suricata suricatta］。
獵巫

獵巫（英文：witch-hunting）係指啲人搜尋使用巫術嘅人，通常會用各種嘅方式懲罰畀佢哋判定咗係「巫術者」嘅人。
獵巫喺 1450 至 1750 年間嘅歐洲同美國盛行，估計喺呢段期間殺咗大約 35,000 至 50,000 人。
獲嘉

獲嘉係中國河南新鄉一個縣，總面積473平方公里，人口43萬。
獵德大橋南站

獵德大橋南站（粵拼：lip3 dat1 daai6 kiu4 naam4 zaam6；英文：Liede Bridge South Station）係海珠有軌嘅車站，喺閱江西路嘅磨碟沙公園東北邊嘅江邊附近，隔籬冇幾遠就係獵德大橋。呢個站喺2014年12月31號朝早9點正式開通。
另外，海珠區有軌電車嘅磨碟沙停車場就喺呢個站嘅西南邊。

▼廣州塔東站
月台
 去磨碟沙停車場嘅軌道
賣車飛啲機
呢個站係地面嘅側式月台車站。售票機喺月台兩邊嘅中間嗰度。另外，喺去廣州塔站嗰邊嘅月台前面有條分岔嘅軌道響度，佢係專門畀列車入去磨碟沙停車場入面停。
獵德

獵德（粵拼：lip6 dak1）係中國廣東廣州嘅地名，亦係天河區珠江新城地皮一自然村，西靠花城廣場；東靠潭村；南靠珠江邊；北靠冼村。

名
個村一名之源，家下流傳咗兩個版：
獵氏將軍對村有恩
嚿地之前本屬「永泰村」，後嚟有位獵氏將軍對村有恩而改成噉嘅名。
獵氏將軍打獵有所獲
相傳大宋有位獵氏將軍到呢度打獵而有所獲，結果「得」字唔知點解演變成為「德」。

史
個村喺大宋徽宗年間由李銓一手開村。曾經喺1840～1861年間嗰兩次鴉片戰爭年間狙擊過英法聯軍。改革開放之後逐渐變成好多握手樓嘅城中村。後嚟受到珠江新城搞緊大開發嘅影響，從2007年5月開始搞全面改造，直到2010年9月28號先至搞掂嗮。2017年初，因網上資訊比較發達，喺廣州地區成日流傳咗「嫁個獵德佬，日日數錢數到老」嘅短句講法。
獵德大道

獵德大道（粵拼：lip6 dat1 daai6 dou6）係中國廣東省廣州市入面嘅一條主幹道，喺天河區珠江新城嘅獵德村入面，成條馬路南北走向，北邊喺天河東路同黃埔大道西嘅交界開始，一直向南去到臨江大道嘅獵德大橋底嗰邊。

概要
全長1.5公里，闊60米，雙向10車道。

史
睇埋：獵德大橋
其實喺珠江新城未開發嗰時重未有呢條馬路嘅，直到2006年，嗰時因為話要起獵德大橋過河而搞咗呢條馬路出嚟，而呢條馬路喺2009年7月30號因獵德大橋通咗車之後先至開通埋。
獲加

安東 獲加（Antoine Devon Walker，1976年8月12號—）係美國一職業籃球員，司職小前鋒或者大前鋒，1996年畀波士頓塞爾特人喺選秀會揀中之後加入NBA，先後效力波士頓塞爾特人、達拉斯牛仔、亞特蘭大鷹、邁亞美熱火同埋明尼蘇達木狼。
喺2001年12月17號對費城七六人嘅比賽入面，獲加破咗聯盟嘅紀錄，成為「單場射最多三分波全部唔中」（11射0中）嘅球員。呢個紀錄至2015年1月畀人平咗但重未被打破。
氬

氬（粵拼：aa3，英文Argon）係元素一種，符號Ar，原子序號18，原子重量39.9481。佢密度0.0017837，溶點83.96，沸點87.3，熱容量有0.52。Argon響希臘文有「唔活潑」嘅意思，由佢嘅特性而來。氬喺室溫下係無色無味氣體。由於原子外層軌道充滿電子，因此佢唔容易發生化學反應，係一種惰性氣體。將佢放電時呈紫色。已知嘅氬嘅同位素共有14種，包括氬33至氬46。氬佔大氣體積嘅0.93%，係地球大氣中第三多嘅氣體，又係大氣中含量最多嘅惰性氣體。

同位素
氬穩定嘅同位素有氬-40（40Ar）天然含量99.6%、 氬-36（36Ar）天然含量0.34%同氬-38（38Ar）天然含量0.06%。一般來講穩定嘅氬-40係由地殼中嘅鉀-40（40K）經由電子俘獲或者正子發射衰變來嘅。鉀-40以呢兩種方式衰變成氬只佔全部嘅11.2%，另外重有88.8%嘅氬經由鈣-40（40Ca）嘅β衰變而來。呢個特性可以被用來測定岩石嘅年齡。
響地球大氣中，唔穩定嘅氬-39（39Ar）可以經由宇宙射線轟擊氬-40而生成，另外都可以經由鉀-39（39K）嘅中子俘獲而來。至於氬-37，就可以從（37Ar）核試驗中形成嘅鈣嘅人造同位素衰變而來，氬-37的壽命非常短，半衰期得35日。
維基同享有多媒體嘅嘢：
氬（類）
氯化氫

氯化氫（HCl）係種氯化物同氫化物，主要用嚟生產鹽酸，將佢溶落水就整到。
氫鍵

氫鍵係化學上嘅一種分子間嘅力，係由於一啲分子中嘅氫原子同氫原子所連接嘅一啲電負性較高嘅原子（例如氮、氧、氟等）之間嘅作用力。氫鍵可以影響分子嘅性質，例如物理性質、化學反應、生物分子結構等等。
氫鹵化反應

鹵氫化反應，又叫氫鹵化反應，係一種有機反應。指嘅係不飽和烴（烯烴或者炔烴）同鹵化氫反應，出鹵代烴嘅反應。

機構
反應係一種親電加成反應。首先，烯或者炔嘅π電子進攻鹵化氫嘅氫，出碳陽離子同鹵素離子。而鹵素離子好快會攻擊番碳陽離子，出最終產物，即係鹵代烴。由於反應涉及到碳陽離子嘅出現，所以鹵氫化反應會跟馬氏規則，因為只有最穩定嘅碳陽離子會同鹵素離子反應。冇咁穩定嘅碳陽離子會發生重排反應而變得穩定。就例如丙烯同氯化氫嘅反應，反應入邊2-氯丙烷先係反應嘅主要生食物，而1-氯丙烷只不過係次要嘅產物。
氬嘅同位素

氬有25個同位素，其中有3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氮

氮（粵拼：daam6；英文Nitrogen），又寫㲷，係元素一種，符號N，原子序號7，原子重量14.00672。佢密度0.0012506，溶點63.15K，沸點77.36K，熱容量有1.04，電負度有3.04。
響室溫之下，氮係一隻冇色，冇臭，冇味嘅氣體。佢佔地球大氣78.08%，性質唔活躍，多數以雙原子分子形式存。氮係生物組織同胺基酸嘅重要成份。好多工業化合物都有氮，好似亞摩尼亞、硝酸、山埃等等。

發現
氮氣 1772年喺蘇格蘭愛丁堡由 D. Rutherford 發現。
1774年法國 A.L. 拉瓦錫起咗個名畀呢挺氣體，叫 azote，含義係「冇益於生命」。氮嘅英文名源自希臘文 nitre，「硝石」咁解。

分散
分散喺全地球，地球大氣入便最多嘅氣體，佔大氣78%體積。

制備
工業上經常用低溫分餾空氣嘅辦法嚟分開氮氣同氧氣。工業氮氣都用黑色鋼樽裝。
除低溫分餾外，喺工業上亦有用分子篩碳（MSC）常壓再生法（Pressure Swing Adsorption，PSA），嚟分離低純度嘅氮氣。

用途
廉價嘅惰性保護氣，用於金屬煉制同埋高溫合成嗰陣嘅簡單保護性氛圍（效能冇氦氣同氬氣咁好）；高溫下用於合成氮化物（好似氮化矽陶瓷、氮化硼呢啲）。重有佢嘅化合物亦有用於農業，好似氮肥。液態氮有時用於冷卻。
維基同享有多媒體嘅嘢：
Nitrogen（類）
氯

氯（粵拼：luk6）係元素一種，符號Cl，原子序號17，原子重量35.4532。佢嘅密度係0.003214，溶點172.31，沸點239.11，熱容量有0.479，電負度有3.16。呢隻元素顏色稍青，有毒。喺室溫嗰陣係氣體，所以叫「氯氣」。
氯嘅化學反應好強。電負性亦好高，容易喺其他原子度拉電子去自己度，令化學物質極化。

用途
基於佢係一種比較平嘅消毒劑，一般嘅自來水同游泳池都會用佢來做消毒。但由於佢嘅水溶性比較差、毒性比較大、會放出特殊嘅氣味，而且容易產生有致癌風險嘅三鹵甲烷等有機氯化合物，所以，家陣英國唔再用氯氣嚟消毒泳池，改為用二氧化氯（ClO2）、氯胺或臭氧等等嚟代替氯氣作為水嘅消毒劑。
香港嘅食水處理亦都會用液體氯氣去殺死啲微生物。所以係飲用水喉水前要先煲咗佢，因為氯氣嘅沸點係大概-35度（準確係-34.4度），所以煲咗佢就可以將啲氯氣蒸發左。
維基同享有多媒體嘅嘢：
氯（類）
氫經濟

氫經濟（hydrogen economy）就係用氫氧化學反應出嚟嘅能量，去推郁汽車、飛機、船呢啲運輸工具嘅經濟系統。目標係取代而家嘅石油經濟體系，達到炭零排放嘅目的。而重可以令一個國家能源獨立，唔受原油短缺嘅影響。
氫可而用電解水反應（electrolysis of water）整出嚟（直係將水分成氫同氧），電解水反應要嘅能量就由可再生能源度嚟。
氫經濟之下，氫就係能量載體（energy carrier）或者能量銀紙（currency），唔係主要能源。主要能源係可再生能源（風能、太陽能咁）、生物燃料、經碳截儲嘅化石燃料、或者核能。
支持嘅人認為世界規模嘅氫經濟，可以消滅因為用化石燃料搞出嚟嘅污染，大量減少溫室氣體。批評嘅人話氫氣係最冇效同最貴替代汽油嘅方法（喺減溫室氣體排放嚟講）。
氮嘅同位素

氮有17個同位素，其中有2個係穩定嘅。

圖表
備註:有#嘅數據代表冇經過實驗証明，只係理論推測，而用括號括住嘅代表數據唔確定。
田中敦子

田中敦子（粵拼：tin4 zung1 deon1 zi2，1962年11月14號—2024年8月20號）係日本嘅一個女藝人同埋配音員。
田中有紀

田中有紀（1998年6月26號—）係日本一個配音員，出名嘅配音作品有偶像大師 閃耀色彩。

配音作品一覽
呢個表唔完整，歡迎加料。
田中樹

田中樹（1995年6月15號—）係日本一個男歌手同埋演員。
田中淳一

田中淳一（1993年10月23號—）係日本足球員，司職中場，效力FC岐阜。
田中涼子

田中涼子 ，係日本嘅一個女藝人同埋配音員。
田中淳

田中淳（1983年9月1號—）係日本足球員，司職後衞，效力過草津溫泉。
田中淳也

田中淳也（1983年4月24號—）係日本足球員，司職後衞，效力過神戶勝利船，千葉JEF聯，及鳥棲砂岩。
田中明日菜

田中明日菜（1988年4月23號—）係日本足球員，踢中場，曾經喺2011～2016年間為日本女子足球代表隊出場39次，入咗3球。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃。
田中智大

田中智大（1991年1月10號—）係日本足球員，司職前鋒，效力秋田藍閃電。
盧偉國

盧偉國議員博士嘅工程師，GBS，SBS，BBS，MH，JP（Ir Dr Hon Lo Wai Kwok，1953年12月25號—）係香港立法會嘅工程界功能界別議員（第五屆、第六屆、第七屆），亦係香港經濟民生聯盟主席。

選舉經歷
喺2016年，佢有份提名林鄭月娥參與2017年香港行政長官選舉。
2021年，佢喺李家超無提政綱嘅情況下，有份提名李家超參與2022年香港行政長官選舉。
盧俐英

盧俐英，係大韓民國嘅一個女藝人同埋歌手。
盧倩儀

盧倩儀（英文：Shirley Lo，1994年5月22號—），係香港女模特兒同演員，2017年出道，拍過唔少廣告，2019年開始亦有客串電影演出。

簡歷
盧倩儀大學讀香港城市大學商業智能。佢讀大學嗰陣畀模特兒公司發掘而入行，雖然佢身高得156厘米，唔係傳統模特兒嘅身高，但依然受廣告商歡迎。佢2018到2019年亦喺ViuTV節目《晚吹─Close噏》入面做「啤酒妹」。
盧偉文

盧偉文（英文：Raymond Lo Wai Man，1988年2月9號—）係香港男演員，無綫電視前藝人。

背景
盧偉文喺香港出世，8歲同屋企人移居美國德州侯斯頓，讀過美國侯斯頓浸會大學（Houston Baptist University）人聲敲擊學科。返香港之後因加入第27期無綫電視藝員訓練班而入行，2013年成為無綫電視基本藝人合約男藝員，但人工一直好低，要靠拍廣告同埋做其他幕前工作幫補生活。
佢曾經參與超過70部無綫電視劇集及綜藝節目，其中喺2016年播映嘅劇集《公公出宮》中飾演徐大富（李成昌飾）手下龍虎豹之一嘅阿虎，演技搞笑浮誇得嚟又幾突出。2019年12月底，佢喺《愛·回家之開心速遞》裡面飾演曹總（劉一飛飾）個仔「曹念華」（第740集），同時離開無綫電視，2020年1月尾同另一間經理人公司簽約，專心去美國發展。
盧亭

盧亭，又有嗌做盧餘，係自古相傳喺大嶼山嗰頭出沒嘅半人半魚異形。喺大清時期（17 世紀至廿世紀早期）啲粵人留低咗好多有關佢嘅記載，目擊者包括咗高官、文人、同埋啲漁民等。佢亦都留低咗一啲珍貴嘅圖畫，就連大明後期嘅儒學者顧炎武喺佢本《天下郡國利病書》都有關於盧亭嘅文字描述。

古代記載
相傳盧亭嘅起源係喺東晉（3 至 4 世紀）地方官盧循起兵作反打輸咗之後走佬到去廣東，同剩低嘅手下匿埋喺大嶼山嘅水域嗰度，慢慢變咗種做人魚。
《廣東新語》有咁講：「有盧亭者，新安大魚山與南亭竹沒老萬山多有之。其長如人，有牝牡，毛髮焦黃而短，眼睛亦黃，而黧黑，尾長寸許，見人則驚怖入水，往往隨波飄至，人以為怪，競逐之。有得其牝者，與之媱，不能言語，惟笑而已，久之能著衣食五穀，攜之大魚山，仍沒入水，蓋人魚之無害於人者。」而 17 世紀東莞人鄧淳本《嶺南叢述》又有咁講：「大奚山，三十六嶼，在莞邑海中，水邊岩穴，多居屹蠻種類，或傳係盧循遺種，今名盧亭，亦曰盧餘。」查實早喺東晉嗰時就已經有記載有關「盧亭人」嘅講法，不過對呢啲盧亭人嘅描述同今日「盧亭魚人」嘅傳說好唔同，所以呢個講法未有得到證實。

盧亭一族
相傳話盧亭一族世代都住喺大奚山（今日嘅大嶼山、港島、同萬山呢柞島仔嘅總稱）嗰度，本嚟同中原嘅古漢人冇乜嘢紛爭。後嚟南宋皇朝以盧亭一族冇佢哋許可賣私鹽做理由，喺宋寧宗嗰年出兵大奚山，對島民進行大屠殺。盧亭一族幾乎冚唪唥畀佢哋殺嗮，而據講佢哋啲倖存者就係今日嘅蜑家人嘅祖先，而按呢個講法，喺澳門海邊魚艇上出世嘅音樂人冼星海就係盧亭人嘅後代。
17 世紀粵人詩人屈大均曾經坐船路經大奚山，有感而作咗首《盧亭詩》：
老萬山中多盧亭，雌雄一一皆人形。
綠毛遍身只留面，半遮下體松皮青。
攀船三兩不肯去，投以酒食聲咿嚶。
紛紛將魚來獻客，穿腮紫藤花無名。
生食諸魚不煙火，一大鱸魚持向我。
殷勤更欲求香醪，雌者腰身時嬝娜。
在山知不是人魚，乃是魚人山上居。
編茅作屋數千百，海上漁村多不如。

盧亭山村
據講而家喺珠海嘅梅華西路盡頭再向西一公里嗰度就有一條古村落－「盧亭山村」，但係已經消失咗。

流行文化
《一九八四，盧亭的告別》：詩人廖偉棠嘅短詩， 以「盧亭」隱喻香港。收錄於《櫻桃與金剛》（香港：牛津，2017）。
《美人魚》：2016年電影，片中美人魚家族嘅原型來自「盧亭」。
《三夫》：2019年電影，陳果導演，入面講主角「小妹」（曾美慧孜飾）可能係盧亭嘅化身。
《十二傳說》：2019年無綫電視劇集，單元「盧亭魚人殺人事件」（第11-13集）用咗盧亭傳說做題材。
盧俊宇

盧俊宇（英文：Cary Lo，1982年4月21號—），係香港屯門區議會樂翠選區前任議員（2020年上任，2021年劈炮），民主黨籍，香港中文大學經濟學學士。
佢喺2019年嘅第6屆香港區議會選舉參選樂翠選區，攞到3,839票，得票比起四年前嘅何俊仁嘅1,736票重要多2,103票，以接近六成嘅得票率打低時任區議員新界大聯盟何君堯，被泛民主派支持者叫做「港人踢走何君堯嘅頭號功臣」。
2020年11月21號喺社交平台貼文，訛稱畀警方拘捕同帶返警署。
2021年7月7號，佢同黨友陳樹英、黎駿穎、黃麗嫦同埋何杏梅齊齊劈炮，成為泛民主派區議員辭職潮嘅其中一名犧牲品。
無「恐」不入

《無「恐」不入》（Extreme Fear）係香港奇妙電視製作嘅資訊節目，由歐錦棠、梁佩瑚、鍾煒喬主持，2017年5月16號禮拜二23:30－00:00喺奇妙77台首播，跟住由5月23號開始到7月25號喺逢禮拜二深夜00:00－00:30播，總共11集。節目會講各種同大家設身有關嘅恐懼題目。
無人機械

各種無人機械。
提示：呢篇文講嘅唔係無人機。
無人機械（英文：Uncrewed vehicle、Unmanned vehicle或Drone），泛指啲冇人搭嘅機械。通常用遙控、導引或自動駕駛嚟控制。可以用喺科學研究、場地探勘、軍事、休閒娛樂等用途。無人機械分好多種，可以喺天空、水底、陸地、太空度運作，而依家最常用嘅無人機械就係無人機。
焚風

焚風係種風，出現喺山脈背後，比較乾同熱嘅風會由山上高吹落下低。
無主語言

無主語言係指一隻語言容許獨立嘅子句冇明確嘅主語。
無中生有

無中生有係三十六計入面嘅第7個計策，歸類入敵戰計，內容係喺先用假嘅行動令敵方放鬆警惕，之後再趁機會嚟真去打敵方。
沈穎婷

沈穎婷（Winnie Shum，1985年11月28號—），原名沈頴婷，係香港息影女演員，2004年香港小姐競選入圍佳麗，之後做咗無綫電視藝員，做到2007年走人，一度做自由身藝人，到2010年轉行做空中小姐。佢係香港藝人李影個女。
沈殿霞

沈殿霞（粵拼：sam2 din6 haa4，1945年7月21號—2008年2月19號）係香港女演員，曾參與拍攝嘅電視節目同電影超過一百部，亦做過歌手同主持。沈殿霞好肥，所以有肥肥同肥姐呢個稱號。因為做節目成日大笑，亦俾人叫做開心果。

生平
祖籍浙江寧波，喺上海出世。
1958年移居香港，兩年後獲邵氏電影招做童星，以一樹桃花千朵紅成名。
1967年做歡樂今宵主持。
1970年同汪明荃、王愛明、張德蘭組成四朵金花，紅盡一時。
1972年同香港歌手羅文組成情侶合唱團。
1985年同香港歌影視藝人鄭少秋結婚，兩年後生咗一個女鄭欣宜。
1987年同董驃拍富貴逼人。
1988年同鄭少秋離婚。
1990年同李香琴因為亞洲電視主席林百欣重酬，轉過亞洲電視做。
1994年加入華僑娛樂電視廣播公司。
1995年轉返無綫電視。
2001年－2005年拍攝新加坡第5台英文電視劇集《Living With Lydia》《肥姐駕到》/《肥肥一家親》。
2002年入院嗱出36粒膽石。
2006年昏迷咗50日。
2007年曾經喺屋企昏迷。
2008年2月19號朝早8點38分因腎衰竭喺瑪麗醫院與世長辭。

文化影響
張學友有首歌《月巴女且》係紀念沈殿霞（肥姐），收録喺Private Corner。
沈泰允

沈泰允，係大韓民國嘅一個男藝人同埋歌手。
沈柏年

沈柏年（1946年2月—）係中國官。佢係浙江天台縣坦頭鎮下陳岙人。
1965年9月，沈入讀中國人民大學經濟系，畢業後到唐山市政府農業處做工。1978年，考入中國人民大學經濟系讀碩士。1982至96年喺國務院做工。1996年調到廣州做常務副市長，到2007年卸任而轉做廣州國際控股集團董事長。
沈氏黏盲鰻

沈氏黏盲鰻（學名：Eptatretus sheni），係盲鰻科魚類嘅一種。
沈永年

沈永年，香港親中派商人，籍貫江蘇省寧波巿，創基地產策劃集團有限公司創辦人，早年自稱「商場醫生」，近年就鼓勵香港人去大灣區買樓，喺《明報》同《大公報》都有寫評論文章。

早年經歷
佢細細個就恨做生意，17歲開始做老闆喺深水埗黃金商場賣電腦，另外以半工讀形式完成了理工電子高級文憑課程。去到1992年將一個酒樓鋪位重新包裝同招租，成為今日嘅旺角電腦中心。之後佢轉投地產發展，亦吸引咗一啲人向佢請教點樣規劃商場。去到2010年代，佢開始睇好並投資中國內地城市嘅房地產。

家庭
佢有一個仔，曾經因為搶同學計數機並刪除機內嘅自訂數學程式，結果被同學施襲，要留院治理。

政治立場
佢嘅政治立場係親中派，YouTube標榜自己係愛國愛港商人，上面仲有『抹不黑的中國』系列，宣傳中國大陸嘅發展，亦有同親中派網絡紅人郭德英合作拍片。

被指提供錯誤投資建議同管理商場不善
佢曾經唔止一次被指錯誤投資建議，之後被指呃人，喺香港連登討論區都引起咗一啲討論。
2013年，《蘋果日報》報道，沈永年幫咗國內大財團向香港人推銷北上買舖，其中佢有份推銷並管理嘅台山地王廣場後來變成死場，有啲香港人買咗之後先至發現，商舖甚至未攞到房產證同國土證，當中受害嘅包括一啲名人，例如陳永陸，曾志英，麥玲玲，蔡瀾等。
亦有網民喺開設部落格，批評佢專門呃人，記錄呢方面嘅歷史，同埋批評佢對廣東省唔同城市發展嘅誤解。
當家姐姐

《當家姐姐》（日文：とと姉ちゃん，英文：Toto Neechan），係日本NHK喺2016年4月4號播嘅連續劇，由西田征史編劇。
當年情

《當年情》係1986年電影《英雄本色》張國榮主唱嘅主題曲，由顧嘉煇作編曲，黃霑填詞。除咗片尾嘅人聲版，樂曲亦變奏做純音樂，用喺電影嘅煽情場景。呢隻歌喺同年10月收錄喺張國榮嘅粵語唱碟《愛火》，並拍咗MV；之後再收錄喺國語專輯《英雄本色當年情》，並由台灣詞人詹德茂重新填詞。

文化影響
台灣歌手王若琳喺2014年推出嘅《午夜劇院》專輯，亦翻唱咗呢首歌嘅國語版，仲成為咗主打歌之一。
當奴修打蘭

當奴修打蘭（英文：Donald Edward McNichol Sutherland，1935年7月17號—）係加拿大男演員。
當奴修打蘭喺好多不同嘅電影中有出色嘅演出，包括《十二金剛》（英文：The Dirty Dozen）、《戰略大作戰》（英文：Kelly's Heroes）、《叛逆性騷擾》（英文：Disclosure）同《征空救兵》（英文：Space Cowboys）。佢嘅演技非常出色，可以演繹出各種角色，從動作片到驚悚片，再到科幻片都有出色嘅表現。當奴修打蘭亦有參演過好多電視劇集。
當奴修打蘭喺演藝事業上有優異嘅成就，曾經獲得過多個獎項同提名，包括金球獎同艾美獎。
當年今日

Facebook嘅其中一項應用程式（香港叫當年今日，台灣叫做我的這一天，中國大陸地區叫做那年今天），回顧之前年份嗰一日嘅嘢，可以揀嚟重新分享出嚟。
Google Photos嘅其中一個功能，響2015年8月20號加入嘅。
當娜森瑪

當娜森瑪（英文：Donna Summer，1948年12月31號—2012年5月17號），係美國女歌手，畀人叫做「的士高女皇」。佢亦係個女演員。
玻茲曼機

一部有 7 粒細胞嘅玻茲曼機；呢部玻茲曼機有 3 粒隱藏細胞（柞 ）同 4 粒隱藏細胞（柞 ）。
玻茲曼機（粵拼：bo1 zi1 maan6 gei1；英文：Boltzmann machine）係一種隨機性遞迴神經網絡（stochastic recurrent neural network）。一部玻茲曼機啲細胞之間有對稱性連繫，而每一粒細胞都會用帶有隨機性嘅演算法決定係咪要啟動。即係話：
；
；
當中  係第  粒神經細胞收到嘅輸入值； 係偏向（bias；細胞  本身嘅啟動偏向）； 係第啲細胞當中第  粒嘅狀態（數值只可以係 1 或者 0），而  係由細胞  去細胞  嘅權重。 係指「（細胞  嘅狀態）等如 1 嘅機會率」，而根據 ， 數值取決於  。
有唔少理論性嘅認知科學（cognitive science）研究者都對玻茲曼機嘅行為同特性感興趣：玻茲曼機嘅訓練演算法通常會跟從海伯定律（Hebb's rule）－簡單講就係邊對細胞愈傾向同時啟動，兩者之間嘅權重就會愈強，而且玻茲曼機並唔似得一般人工神經網絡噉吓吓都分層；呢啲特性令到玻茲曼機（同一般嘅人工神經網絡比）更加似生物神經網絡，所以有唔少認知科學會用玻茲曼機嚟模擬心靈相關嘅現象（睇埋聯結主義），進行理論性嘅研究。
另一方面，玻茲曼機都有實用價值：雖然啲人對玻茲曼機嘅興趣好多時集中於玻茲曼機嘅理論特性，但機械學習（machine learning）上嘅研究說明咗，只要有適當嘅訓練演算法，玻茲曼機亦都有可以有足夠嘅效率，有可能攞嚟做某啲實際嘅應用。

結構
玻茲曼機嘅構造可以用四條式總括：
；
－是但搵部玻茲曼機入面嘅一粒細胞 ，佢嘅輸入值（）由佢嘅偏向值（；可以喺初始化嗰陣設做隨機數值）以及第啲細胞（）嘅狀態話事。
；
－嗰粒細胞跟住落嚟狀態變成「啟動」（ 變成 1）嘅機會率（）係個輸入值（）嘅函數。
；
－設  做代表嗰個網絡喺某一時間點嘅狀態嘅向量，而  係指細胞  喺  之下嘅狀態。 所具有嘅「能量」（energy；）就等如條式右手邊嗰個數。
；
－如果個網絡啲細胞係噉以任何次序更新，而次序唔受佢哋嘅總輸入影響，個網絡最終會達致一個平衡情況（equilibrium；可以睇埋玻茲曼分佈）；喺呢個情況當中，任何一個可能嘅狀態向量 ， 出現嘅機會率由「 嘅能量」同「所有其他可能狀態向量（）嘅能量嘅總和」呢兩個數之間嘅比例話事。
玻璃藝術

玻璃藝術（glass art）泛指主要或者完全用玻璃整嘅藝術品。
玻璃電池

玻璃電池（glass battery）係固體電解質電池嘅一種，用「玻璃」做電解質，用鋰或鈉呢啲金屬做電極。呢款電池，由發明鋰離子電池（用鈷酸鋰同磷酸鐵鋰電極）嘅莊夠好（John B. Goodenough）、波爾圖大學副教授 Maria H. Braga  同一個德州大學德州大學科確雷爾工程學院高級研究員，一齊研究得來。 有關電池嘅論文喺 2016 年 12 月喺《能源與環境科學》發表；魁北克電力公司研究緊生產電池嘅可能。
玻色

玻色（英文：Satyendra Nath Bose，1894年1月1號—1974年2月4號）係印度物理學家，主要研究量子力學，玻色子就係佢有份研究出嚟嘅。